rejauldu/bengali-wikipedia huggingface dataset:
তপন (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসটি এর জন্য সংরক্ষিত।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৪০ নং তপন (এসটি)বিধানসভা কেন্দ্রটি  দ্বীপখান্ডা, গোফানগর, হারসুরা, মালঞ্চ এবং তপন চন্ডীপুর গ্রাম পঞ্চায়েত গুলি তপন সমষ্টি উন্নয়ন ব্লক এবং বোয়ালদার, চকভৃগু, জলঘর, বোল্লা, ডাঙা, গোপালবাটি, নজিরপুর এবং পাটিরাম গ্রাম পঞ্চায়েত গুলি বালুরঘাট সমষ্টি উন্নয়ন ব্লক এর অন্তর্গত।  তপন (এসটি)বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬২তপননাথানিয়েল মুর্মুবিপ্লবী সমাজতন্ত্রী দল১৯৬৭নাথানিয়েল মুর্মুবিপ্লবী সমাজতন্ত্রী দল ১৯৬৯নাথানিয়েল মুর্মুবিপ্লবী সমাজতন্ত্রী দল১৯৭১পট্রাশ হেমব্রমভারতীয় জাতীয় কংগ্রেস১৯৭২পট্রাশ হেমব্রমভারতীয় জাতীয় কংগ্রেস১৯৭৭নাথানিয়েল মুর্মুবিপ্লবী সমাজতন্ত্রী দল১৯৮২খারা সোরেনবিপ্লবী সমাজতন্ত্রী দল১৯৮৭খারা সোরেনবিপ্লবী সমাজতন্ত্রী দল১৯৯১খারা সোরেনবিপ্লবী সমাজতন্ত্রী দল ১৯৯৬খারা সোরেনবিপ্লবী সমাজতন্ত্রী দল২০০১খারা সোরেনবিপ্লবী সমাজতন্ত্রী দল২০০৬খারা সোরেনবিপ্লবী সমাজতন্ত্রী দল২০১১বাচ্চু হাঁসদাসর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে, তৃণমূল কংগ্রেসের বাচ্চু হাঁসদা আরএসপি'র তার নিকটতম প্রতিদ্বন্দ্বী খারা সোরেনকে পরাজিত করেন।  ১৯৭৭-২০০৬ ১৯৮২ থেকে ২০০৬ সাল পর্যন্ত আরএসপি খারা সোরেন তপন (এসটি) কেন্দ্র থেকে ছয় বার জয়লাভ করেছিলেন, তার নিকটতম প্রতিদ্বন্দ্বী ২০০৬ সালে বিজেপি এর কলম্বাস তিরকে কে, ২০০১ সালে তৃণমূল কংগ্রেস অনন্য উরুকে, ১৯৯৬ এবং ১৯৯১ সালে কংগ্রেসের লক্ষীরাম হেমব্রমকে, ১৯৮৭ সালে কংগ্রেসের জাপান ভোনাজালাকে এবং ১৯৮২ সালে কংগ্রেসের জাপান হাসদাকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৭৭ সালে আরএসপি'র নাথেনিয়াল মুর্মু কংগ্রেসের সেবাস্টিয়ান টুডুকে পরাজিত করেন।  ১৯৬২-১৯৭২ ১৯৭২ এবং ১৯৭১ সালে কংগ্রেস পট্রাশ হেমব্রাম  জয়ী হন। ১৯৬৯, ১৯৬৭ এবং ১৯৬২ সালে আরএসপি/ নির্দল নাথেনিয়াল মুর্মু জয়ী হন। ১৯৬২ সালের আগে তপন কেন্দ্রটি ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দক্ষিণ দিনাজপুর জেলার রাজনীতি
থাম্ব|দ্রুততম পতনের সমস্যার সমাধান একখানি চক্রজ। কোনও এক বা একাধিক সরলরেখা নয়। ক এবং খ যদি একই সমতলে ধ্রুবক অভিকর্ষীয় ক্ষেত্রে অবস্থিত দুটি বিন্দু হয়, এবং খ, ক-এর ঠিক নিচে না থাকে, তাহলে পদার্থবিজ্ঞান ও গণিতে ব্র্যাকিস্টোক্রোন বক্র (উৎস: গ্রিক βράχιστος χρόνος ব্রাকিস্টোস ক্রোনোস অর্থাৎ "ন্যূনতম সময়") বা "দ্রুততম পতনের বক্র" বলতে ক থেকে খ বিন্দু পর্যন্ত সেই বক্রপথটিকে বোঝায় যা বরাবর কোনও বস্তু বিনা ঘর্ষণে ও সবচেয়ে কম সময়ে ক থেকে খ বিন্দুতে গড়িয়ে যাবে। ঘটনাচক্রে যে কোনও দুটি বিন্দুর সংযোজক ব্র্যাকিস্টোক্রোন বক্র ও সমকালিক বক্র পরস্পর অভিন্ন; এই দুটি বক্রই চক্রজ বা সাইক্লয়েড। কিন্তু দুটি বৈশিষ্ট্যের প্রমাণ দিতে চক্রজের আলাদা আলাদা দৈর্ঘ্য ব্যবহার করা হয়: দ্রুততম পতন বা ব্র্যাকিস্টোক্রোন সমস্যার সমাধানের জন্য চক্রজের শীর্ষবিন্দু থেকে প্রায় সমগ্র ঘূর্ণন-দৈর্ঘ্যটিই দেখাতে হয়। অন্যদিকে সমকালিকতার প্রমাণের জন্য ঘূর্ণন-পথের অর্ধেক মাত্র দেখানো যায়, এবং এই ক্ষেত্রে ব্যবহার্য বক্রাংশটিকে অনুভূমিক বিন্দুতে শেষ করতে হয়।Stewart, James. "Section 10.1 - Curves Defined by Parametric Equations." Calculus: Early Transcendentals. 7th ed. Belmont, CA: Thomson Brooks/Cole, 2012. 640. Print.   তথ্যসূত্র   বিষয়শ্রেণী:গণিত বিষয়শ্রেণী:বলবিজ্ঞান
আলোকিত যুগ হলো সপ্তদশ শতাব্দীর ইউরোপের একটি বুদ্ধিবৃত্তিক ও সাংস্কৃতিক আন্দোলন যার প্রধান উপজীব্য বিষয় ছিল ব্যক্তিস্বকীয়তা, মানব স্বাধীনতা, যুক্তিবাদের প্রতিষ্ঠা ও মানব ঐতিহ্য।"enlightenment". Oxford Dictionaries. Oxford University Press, n.d. Web. 19 September 2013. এই বিপ্লবের প্রধান উদ্দেশ্য ছিল বিজ্ঞান ও সাহিত্য চর্চার মাধ্যমে মানুষের জ্ঞান বিকশিত করে প্রথাগত বিশ্বাস ও কুসংস্কারের শাসন থেকে মানুষকে মুক্ত করে সমাজকে মানবিকতার পথে পরিচালিত করা। এই আন্দোলন মানুষকে বিজ্ঞান চিন্তা, সংশয়বাদ ও বুদ্ধিবৃত্তিক দর্শনের চর্চায় উদ্বুদ্ধ করে।Kors, Alan Charles. Encyclopedia of the Enlightenment. Oxford: Oxford UP, 2003. Print. এই আন্দোলনের পূর্বে সমাজে সকল কর্মকাণ্ড পরিচালিত হত সমাজের ধনিক শ্রেণি ও প্রতিষ্ঠিত ধর্মের প্রদর্শিত সংস্কৃতি ও অভিপ্রায় অনুযায়ী। তবে মানব ইতিহাসের সর্বপ্রথম সংঘটিত এই দার্শনিক বিপ্লব মানুষের সমাজব্যবস্থার জন্য কিছু মূলনীতির জন্ম দেয় যেগুলো হলো কোন বিষয় সম্পর্কে উপসংহারে আসার জন্য সঠিক যুক্তি ব্যবহার করা, যুক্তিগুলো প্রত্যক্ষ প্রমাণ দিয়ে ঝালিয়ে নেওয়া এবং পুনরায় প্রমাণের আলোকে মূলনীতিগুলো পর্যালোচনা করা।  আলোকিত দার্শনিকরা সমাজের অসহিষ্ণুতা ও কুসংস্কারের বিপক্ষে ছিলেন। তৎকালীন যুগে কিছু স্বৈরশাসক আলোকিত যুগের দর্শন, শিক্ষা ও সমাজব্যবস্থার সমন্বয়ে আলোকিত শাসন ব্যবস্থা গড়ে তুলতে চেয়েছিল যার ফলশ্রুতিতে আলোকিত যুগের মূলনীতিগুলো সমাজে ও সরকার ব্যবস্থায় জোর করে চাপিয়ে দেওয়ার চেষ্টা করেছিল। বলা বাহুল্য শত প্রচেষ্টার পরেও আলোকিত দর্শন নিয়ে এ ধরনের পরীক্ষা নিরীক্ষা সফলতার মুখ দেখে নি। তবে এ ধরনের পদক্ষেপগুলো পরবর্তিতে সমাজে পরিবর্তন আনতে সহায়তা করেছে। আলোকিত যুগের চিন্তাগুলো পাশ্চাত্যের জ্ঞান-বিজ্ঞান, সভ্যতা, ঐতিহ্য, সংস্কৃতি ও রাজনীতিতে ব্যাপক প্রভাব ফেলেছে।   তথ্যসূত্র    বহিঃসংযোগ           বিষয়শ্রেণী:১৭শ শতাব্দীর দর্শন বিষয়শ্রেণী:দর্শনের ইতিহাস বিষয়শ্রেণী:ইউরোপের ইতিহাস বিষয়শ্রেণী:পশ্চিমা সংস্কৃতি বিষয়শ্রেণী:দার্শনিক আন্দোলন বিষয়শ্রেণী:দর্শন বিষয়শ্রেণী:১৮শ শতাব্দীর দর্শন বিষয়শ্রেণী:প্রশ্নযোগ্য শিরোনাম বিষয়শ্রেণী:স্বায়ত্তশাসন বিষয়শ্রেণী:ঐতিহাসিক যুগ বিষয়শ্রেণী:সময়কাল অনুযায়ী ইউরোপের ইতিহাস বিষয়শ্রেণী:শিখন বিষয়শ্রেণী:দার্শনিক দর্শন ও ঐতিহ্য বিষয়শ্রেণী:যুক্তিবিন্যাস বিষয়শ্রেণী:বৈজ্ঞানিক বিপ্লব বিষয়শ্রেণী:সত্য বিষয়শ্রেণী:পুণ্য বিষয়শ্রেণী:ধ্রুপদী উদারনীতি বিষয়শ্রেণী:উদারনীতির ইতিহাস
এটি দেশ অনুসারে ইউরোপে উদার এবং প্রগতিশীল ইসলামী আন্দোলনের একটি সাজানো তালিকা।   ডেনমার্ক    গণতান্ত্রিক মুসলমান  ডেমোক্র্যাটিক মুসলিম হল ডেনমার্কের একটি রাজনৈতিক সংগঠন, যা জাইল্যান্ডস-পোস্টেন মুহাম্মদ কার্টুন বিতর্ক বৃদ্ধির পর ২০০৬ সালের ফেব্রুয়ারিতে নাসের খাদার, ইলিডিজ আকদোগান এবং অন্যান্য মুসলমানদের দ্বারা প্রতিষ্ঠিত হয়েছিল। এর লক্ষ্য ইসলাম ও গণতন্ত্রের শান্তিপূর্ণ সহাবস্থান।Ritzau: Ny formand for Demokratiske Muslimer Kristeligt Dagblad, (in Danish) 26 February 2007 নাসের খাদার ২০০৭ সালে নেতা হিসেবে তার পদ ত্যাগ করেন। ২০০৯ সাল ও ২০১১ সালে, রিপোর্ট করা হয়েছিল যে সংস্থার সদস্য সংখ্যা কম ও কার্যকলাপ কম রয়েছে। Naser Khaders ry bremser muslimsk forening (in Danish) Berlingske Tidende, 16 February 2009De demokratiske muslimer – hvor blev de af?  (in Danish), Sappho.dk, 13 January 2011   জার্মানি  ২০১৭ সালের জুন মাসে মহিলা মানবাধিকার আইনজীবী, লেখক ও মানবাধিকার কর্মী সেরান আতেস বার্লিনে ইবনে রুশদ-গ্যাতে মসজিদ খুলেছিলেন, যেখানে সমস্ত ইসলামী সম্প্রদায় ও সমকামীদের উপাসনা করার জন্য স্বাগত জানানো হয়েছিল। পুরুষ ও মহিলা অন্যান্য মসজিদে একসঙ্গে প্রার্থনা করতে দেখা না গেলেও, এখানে পুরুষ ও মহিলা একসাথে নামাজ পড়ে বা প্রার্থনা কর্রে, আচ্ছাদন পর্দা বোরখা ও নেকাবের চত্বরে নিষিদ্ধ ছিল, যেহেতু এই ধরনের পোশাক ধর্মীয় পোশাক বদলে রাজনৈতিক বিবৃতি হিসাবে বিবেচনা হয়।  এর ফলে মুসলিম বিশ্বে ক্ষোভের সৃষ্টি হয় এবং মসজিদের প্রতিষ্ঠাতা বিশ্বব্যাপী মুসলমানদের কাছ থেকে শত শত প্রাণনাশের হুমকি পান। মিশরের আল-আজহার বিশ্ববিদ্যালয়ের আইন বিভাগ একটি  উক্ত মসজিদ সহ অন্যান্য সকল উদার মসজিদের বিরুদ্ধে ফতোয়া জারি করেছে।   রাশিয়া   ইত্তেফাক আল-মুসলিমীন  জাদিদরা ১৯তম ও ২০তম শতকের প্রথম দিকে রাশিয়ান সাম্রাজ্যের মধ্যে মুসলিম আধুনিকতাবাদী সংস্কারক ছিলেন। তারা সাধারণত নিজেদেরকে তুর্কী পরিভাষায় তারাক্কিপারভার্লার ('প্রগতিশীল'), জিয়ালিলার ('বুদ্ধিজীবী'), অথবা কেবল ইয়ালার/ইয়োশলার ('ইয়ুথ') বলে উল্লেখ করে।Khalid (1998), p. 93. জাদিদরা বলেছিলেন যে রাশিয়ান সাম্রাজ্যের মুসলমানরা ক্ষয়ের সময় প্রবেশ করেছে, যা কেবল নতুন ধরনের জ্ঞান ও আধুনিকতাবাদী, ইউরোপীয়-আদর্শের সাংস্কৃতিক সংস্কার অর্জনের মাধ্যমে সংশোধন করা যেতে পারে। যদিও আন্দোলনের মধ্যে যথেষ্ট মতাদর্শগত পার্থক্য ছিল, জাদিদরা তাদের বার্তা এবং উসুল উল-জাদিদ বা সাম্রাজ্যের মক্তবে শিক্ষার "নতুন পদ্ধতি" প্রচারের ক্ষেত্রে মুদ্রিত সংবাদমাধ্যমের ব্যাপক ব্যবহার দ্বারা চিহ্নিত হয়েছিল, যা জাদিদিজম শব্দটির উৎপত্তি করে। শিক্ষা সংস্কারের প্রচেষ্টায় একজন নেতৃস্থানীয় ব্যক্তি ছিলেন ক্রিমিয়ান তাতার জাতির ইসমাইল গ্যাসপ্রিনস্কি, যিনি ১৮৫১ সাল থেকে ১৯১৪ সাল পর্যন্ত বসবাস করতেন। মাহমুদ খোজার মত বুদ্ধিজীবী (বিখ্যাত নাটক "দ্য প্যাট্রিসাইড" এর লেখক এবং তুর্কিস্তানের প্রথম জাদিদ বিদ্যালয়ের একজন প্রতিষ্ঠাতা) গ্যাসপিরালির ভাবনাকে মধ্য এশিয়ায় নিয়ে যান।Khalid (1998), p. 80.   তথ্যসূত্র   বিষয়শ্রেণী:ইসলামে নারী অধিকার বিষয়শ্রেণী:এলজিবিটি মুসলিম সংগঠন বিষয়শ্রেণী:ইসলামের মধ্যে উদার ও প্রগতিশীল আন্দোলন
হোসেনপুর বাংলাদেশের কিশোরগঞ্জ জেলার অন্তর্গত একটি উপজেলা।   অবস্থান ও আয়তন  উত্তরে ময়মনসিংহ জেলার নান্দাইল উপজেলা, দক্ষিণে পাকুন্দিয়া উপজেলা, পূর্বে কিশোরগঞ্জ সদর উপজেলা, ও পশ্চিমে ময়মনসিংহ জেলার গফরগাঁও উপজেলা।  প্রশাসনিক এলাকা হোসেনপুর উপজেলায় ০৬টি ইউনিয়ন পরিষদ রয়েছে। যথা- গোবিন্দপুর ইউনিয়ন, হোসেনপুর সিদলা ইউনিয়ন জিনারী ইউনিয়ন আড়াইবাড়ীয়া ইউনিয়ন শাহেদল ইউনিয়ন পুমদী ইউনিয়ন  জনসংখ্যা এই উপজেলার মোট জনসংখ্যা ১,৯১,২০৬ জন। এর মধ্যে পুরুষ ৯৩,৮২৩ জন এবং মহিলা ৯৭,৩৮৩ জন।   উল্লেখযোগ্য ব্যক্তিত্ব    ত্রৈলোক্যনাথ চক্রবর্তী – ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী বিচারপতি মোঃ মোজাম্মেল হোসেন – আইনবিদ এবং ২০তম প্রধান বিচারপতি মির্জা আব্বাস – ঢাকার সাবেক মেয়র এবং গণপূর্তমন্ত্রী, বর্তমান বিএনপির স্থায়ী কমিটির সদস্য আবদুস সালাম – মুক্তিযোদ্ধা, বিএনপির চেয়ারপার্সন খালেদা জিয়ার উপদেষ্টা ও ঢাকা মহানগর দক্ষিণ বিএনপি আহ্বায়ক আসাদুজমান খান – সাবেক পাটমন্ত্রী ও নৌপরিবহনমন্ত্রী, বাংলাদেশ আওয়ামী লীগের সাবেক সভাপতি   ঐতিহাসিক নিদর্শন ও ঐতিহ্য   গাংগাটিয়া জমিদার বাড়ি (মানব বাবুর বাড়ি) পিতলগঞ্জ চৌদার নীলের কুটি হোসেনপুর ব্রীজ হোসেনপুর কেন্দ্রীয় ঈদগাঁ  হোসেনপুর পুরাতন ব্রহ্মপুত্র নদ   তথ্যসূত্র   বহিঃসংযোগ    বিষয়শ্রেণী:হোসেনপুর উপজেলা বিষয়শ্রেণী:কিশোরগঞ্জ জেলার উপজেলা
মতিউল হক খান হলেন একজন বাংলাদেশী সেতার বাদক ও যন্ত্র সঙ্গীতজ্ঞ। তিনি তার অনন্যসাধারণ অবদানের জন্য ২০১৩ সালে শিল্পকলা পদক লাভ করেন ও ২০১৮ সালে বাংলাদেশ সরকার তাকে একুশে পদক প্রদান করে।  খান ঢাকায় জন্মগ্রহণ করেন। তার পৈতৃক নিবাস হল ব্রাহ্মণবাড়িয়া জেলার নবীনগরে। তার পিতার হলেন বিখ্যাত সেতার বাদক ওস্তাদ এরশাদ আলী খান। তিনি ১২ বছর বয়স থেকে সেতার বাজানো শুরু করেন। শিক্ষা নেন পিতার নিকট।  খান ব্যক্তিগত জীবনে নুরজাহান খানের সাথে বিবাহবন্ধনে আবদ্ধ হন। নুরজাহান খান ২০১৬ সালের ১৬ জানুয়ারি মৃত্যু বরণ করেছেন।  তথ্যসূত্র  বিষয়শ্রেণী:একুশে পদক বিজয়ী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:শিল্পকলা পদক বিজয়ী বিষয়শ্রেণী:জীবিত ব্যক্তি বিষয়শ্রেণী:১৯৩৩-এ জন্ম বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:সেতার বাদক
জর্দা কাপ্তে(বৈজ্ঞানিক নাম: Horaga viola (Moore)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।   আকার  জর্দা কাপ্তে এর প্রসারিত অবস্থায় ডানার আকার ২২-২৮ মিলিমিটার দৈর্ঘ্যের হয়।   বিস্তার  এই প্রজাতি ভারত এর কেরলা, কর্নাটক, হিমাচল প্রদেশ  থেকে অরুণাচল প্রদেশ, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পাকিস্তানের প্রাণিকুল বিষয়শ্রেণী:১৮৮৩-এ বর্ণিত প্রজাপতি
দিল্লি–মোরাদাবাদ রেলপথ দিল্লি ও ভারতের উত্তরপ্রদেশ রাজ্যের মোরাদাবাদকে সংযুক্ত করে। এটি একটি ব্রড-গেজ রেলপথ। গজরৌলা–নাজিবাবাদ শাখা রেলপথ এই রেলপথের অন্তর্ভুক্ত। রেলপথটি উত্তর রেলের প্রশাসনিক আওতাধীন।   ইতিহাস   গাজিয়াবাদ-মোরাদাবাদ সংযোগটি ১৯০০ সালে অওধ ও রোহিলখণ্ড রেলপথ দ্বারা স্থাপন করা হয়।   বিদ্যুতায়ন  দিল্লি–গাজিয়াবাদ–হাপুর–মোরাদাবাদ রেলপথ ২০১৬ সালের ১৯ জানুয়ারি সম্পূর্ণ বিদ্যুতায়িত হয় এবং গজরৌলা–নাজিবাবাদ শাখাও ২০১৯ সালের ১২ এপ্রিল বিদ্যুতায়িত হয়।   লোকো শেড   গাজিয়াবাদ বৈদ্যুতিন লোকো শেড দিল্লি অঞ্চলের পরিষেবা পরিবেশন করে। এটি ২০০৮ সাক থেকে ডব্লিউএপি-১ লোকোর ঘাঁটি হিসাবে কাজ করছে। এটিতে ডব্লিউএএম-৪, ডব্লিউএপি-৪, ডব্লিউএপি-৫, ডব্লিউএপি-৭ এবং ওয়াগ-৫এইচএ লোকোরও ঘাঁটি হিসাবে কাজ করে।   যাত্রী চলাচল   এই লাইনের একমাত্র মোরাদাবাদ স্টেশনটি ভারতীয় রেলওয়ের শীর্ষ শতাধিক বুকিং স্টেশনগুলির মধ্যে স্থান লাভ করেছে। তবে, এই স্টেশনের থেকে যাত্রা শুরু বা যাত্রা সমাপ্তকারী কোনও মেল/এক্সপ্রেস ট্রেন নেই।  তথ্যসূত্র  বহিঃসংযোগ  বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:উত্তরপ্রদেশের রেলপথ
আবুল কালাম আজাদ একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের আন্তর্জাতিক সম্পর্ক বিভাগের অবসরপ্রাপ্ত অধ্যাপক এবং বেসরকারি বিশ্ববিদ্যালয়, ফারইস্ট ইন্টারন্যাশনাল ইউনিভার্সিটির সাবেক উপাচার্য।   শিক্ষাজীবন  আজাদ ঢাকা বিশ্ববিদ্যালয়ের আন্তর্জাতিক সম্পর্ক বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। কানাডার ডালহৌসি বিশ্ববিদ্যালয় থেকে তিনি মেরিন ম্যানেজমেন্টে স্নাতকোত্তর ও সুইডেনের উপসালা বিশ্ববিদ্যালয় থেকে শান্তি ও সংঘর্ষ অধ্যয়নে ডিপ্লোমা সম্পন্ন করেন। তিনি ফ্রান্সের আইক্স-মার্সেইল বিশ্ববিদ্যালয়ের ইনস্টিটিউট অব পলিটিকাল স্টাডিজ থেকে ডিপ্লোমা ও পিএইচডি ডিগ্রি অর্জন করেন।   কর্মজীবন  আজাদ জাহাঙ্গীরনগর বিশ্ববিদ্যালয়ের আন্তর্জাতিক সম্পর্ক বিভাগের অধ্যাপনা করেছেন। তিনি আন্তর্জাতিক সম্পর্ক বিভাগের বিভাগীয় প্রধান হিসেবে দায়িত্ব পালন করেন। এছাড়া বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজ (বিআইআইএসএস) এর রিসার্চ ডিরেক্টর হিসেবেও কাজ করার অভিজ্ঞতা রয়েছে তার।  আবুল কালাম আজাদ ২০২১ সালের ১ জুলাই থেকে ১৫ সেপ্টেম্বর পর্যন্ত বেসরকারি বিশ্ববিদ্যালয়, ফারইস্ট ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন।   প্রকাশনা  জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।   সদস্যপদ  আবুল কালাম আজাদ দেশ এবং বিদেশের বহু পেশাজীবী সংগঠনের সাথে যুক্ত।   তথ্যসূত্র   বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:উপসালা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক বিষয়শ্রেণী:ফারইস্ট ইন্টারন্যাশনাল ইউনিভার্সিটির উপাচার্য
অনিতা রাজ খুরানা (জন্ম: ১৩ আগস্ট ১৯৬২) হলেন একজন ভারতীয় অভিনেত্রী, যিনি বলিউড চলচ্চিত্রে অভিনয় করেন। তিনি ১৯৮০'র দশকের জনপ্রিয় অভিনেত্রীদের একজন।   ব্যক্তিগত জীবন  অনিতা রাজ ১৯৬২ সালের ১৩ আগস্ট মুম্বইয়ে জন্মগ্রহণ করেন। তিনি অভিনেতা জগদীশ রাজের কন্যা।   কর্মজীবন  অনিতা রাজ প্রেম গীত (১৯৮১), গোলামী (১৯৮৫), জরা সি জিন্দেগি (১৯৮৩), জমিন আসমান (১৯৮৪), এবং মাস্টারজি (১৯৮৫) সহ বিভিন্ন জনপ্রিয় চলচ্চিত্রে মুখ্য ভূমিকায় অভিনয় করেছেন। তিনি এক থা রাজা এক থী রানী-তে প্রিয়মবদা দেববদন সিং দেও এবং ছোট সর্দারনি-তে কুলবন্ত ত্রিলোচন সিং ধিল্লনের চরিত্রে অভিনয় করার জন্য পরিচিত। তিনি ধর্মেন্দ্র'র সাথে সর্বাধিক চলচ্চিত্র করেছিলেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি টেলিভিশন অভিনেত্রী
জৈনসার ইউনিয়ন হলো বাংলাদেশের মুন্সীগঞ্জ জেলার অন্তর্গত সিরাজদিখান উপজেলার একটি ইউনিয়ন।   ভৌগোলিক উপাত্ত   জৈনসার ইউনিয়নের আয়তন- ৩২০৫ একর। গ্রাম - ১১টি, মৌজা - ৫টি।   জনসংখ্যার উপাত্ত  বাংলাদেশের ২০১১ সালের আদমশুমারি অনুযায়ী জৈনসার ইউনিয়নের মোট জনসংখ্যা ১৬,৬৬০ জন। এদের মধ্যে ৮,৬২৯ জন পুরূষ এবং ৮,০৩১ জন মহিলা।   ইতিহাস  ব্রিটিশ শাসনামলের আনুমানিক ১৯৪৩ সালে প্রথম মুন্সীগঞ্জ মহকুমার অধীনে বর্তমান জৈনসার ১০টি গ্রাম নিয়ে জৈনসার ইউনিয়ন গঠিত হয়। ঐ সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবি ঘোষণা করা হয়।   শিক্ষা  ইউনিয়নের শিক্ষার হার - ৫৫%। ইউনিয়নে প্রাথমিক বিদ্যালয় ৯টি, মাধ্যমিক বিদ্যালয় ১টি ও ৩টি মাদ্রাসা রয়েছে।   তথ্যসূত্র   বিষয়শ্রেণী:সিরাজদিখান উপজেলার ইউনিয়ন
ক্যামেরুন পিটার ডেভলিন (, ; জন্ম: ৭ জুন ১৯৯৮; ক্যামেরুন ডেভলিন নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে স্কটিশ ক্লাব হার্ট অব মিডলোদিয়ান এবং অস্ট্রেলিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১৫ সালে, ডেভলিন অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০২২ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন ক্যামেরুন পিটার ডেভলিন ১৯৯৮ সালের ৭ই জুন তারিখে অস্ট্রেলিয়ার সিডনিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ডেভলিন কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৮ই নভেম্বর তারিখে ঘোষিত অস্ট্রেলিয়ার ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল অস্ট্রেলিয়া  ২০২২  ১  ০ সর্বমোট  ১  ০  তথ্যসূত্র  বহিঃসংযোগ           বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:সিডনি এফসির খেলোয়াড় বিষয়শ্রেণী:ওয়েলিংটন ফিনিক্স ফুটবল ক্লাবের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:অস্ট্রেলিয়ার অলিম্পিক ফুটবলার বিষয়শ্রেণী:সিডনির ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:নিউজিল্যান্ড ফুটবল চ্যাম্পিয়নশিপের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:নিউক্যাসেল জেটস ফুটবল ক্লাবের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ বিষয়শ্রেণী:হার্ট অব মিডলোদিয়ান ফুটবল ক্লাবের খেলোয়াড়
thumb|250px|আইআরবিএম এবং এমআরবিএম ক্ষেপণাস্ত্র।  একটি মাঝারি পাল্লার নিক্ষেপী ক্ষেপণাস্ত্র (এমআরবিএম) মাঝারি পরিসর বা পাল্লা বিশিষ্ট নিক্ষেপী ক্ষেপণাস্ত্র, এই শেষ শ্রেণিবিন্যাস নির্দিষ্ট সংগঠনের মান উপর নির্ভর করে। মার্কিন প্রতিরক্ষা অধিদফতরের দ্বারা একটি মাঝারি-পাল্লার ক্ষেপণাস্ত্রটি সর্বাধিক পরিসীমা ১০০০ কিলোমিটার থেকে ৩,০০০ কিলোমিটারের (৬২০ ও ১,৮৬০ মাইল) মধ্যে সংজ্ঞায়িত করা হয়। আধুনিক পরিভাষায়, এমআরবিএমগুলি থিয়েটার ব্যালিস্টিক ক্ষেপণাস্ত্রসমূহের বৃহত্তর গোষ্ঠীকরণের অংশ, যার মধ্যে ৩,৫০০ কিলোমিটারের (২,২০০ মাইল) কম পরিসরের কোনও ব্যালিস্টিক বা নিক্ষেপী ক্ষেপণাস্ত্র অন্তর্ভুক্ত রয়েছে। নির্দিষ্ট এমআরবিএম  অগ্নি ২ (২০০০–৩,০০০ কিমি) (ভারত)   অগ্নি-পি (১,০০০-২,০০০ কিমি)(ভারত)  আশুরা (২,০০০–২,৫০০ কিমি) (ইরান)   বদর-২০০০ (১,০০০ কিমি) (ইরাক)   আরও দেখুন   আন্তঃমহাদেশীয় নিক্ষেপী ক্ষেপণাস্ত্র (আইসিবিএম)  অন্তর্বর্তী-পাল্লার নিক্ষেপী ক্ষেপণাস্ত্র (আইআরবিএম)  সংক্ষিপ্ত-পাল্লার নিক্ষেপী ক্ষেপণাস্ত্র (এসআরবিএম)  থিয়েটার নিক্ষেপী ক্ষেপণাস্ত্র   হাইপারসোনিক ক্রুজ ক্ষেপণাস্ত্র  তথ্যসূত্র  বিষয়শ্রেণী:নিক্ষেপী ক্ষেপণাস্ত্র বিষয়শ্রেণী:মাঝারি পাল্লার নিক্ষেপী ক্ষেপণাস্ত্র
ভূগতিবিদ্যা হল ভূপ্রকৃতিবিদ্যার একটি উপক্ষেত্র, যা পৃথিবীর গতিবিদ্যা নিয়ে আলোকপাত করে। খনিজ সংশ্লেষণ কীভাবে ভূত্বকীয় পাত ও ভূতাত্ত্বিক উপাদান, যেমন সমুদ্রতল প্রসরণ, পর্বত গঠন, আগ্নেয়গিরি, ভূমিকম্প, চ্যুতি, এবং অন্যান্য বিষয়াদিতে পরিবর্তিত হয় তা জানার জন্য ভূগতিবিদ্যা পদার্থবিদ্যা, রসায়ন ও গণিত ব্যবহার করে। এটি চৌম্বক ক্ষেত্র, মহাকর্ষ, সিজমিক তরঙ্গ এবং শিলার খনিবিজ্ঞান ও তাদের আইসোটোপ মিশ্রণ পরিমাপ করে অভ্যন্তরীণ কার্যাবলি প্রমাণ করার চেষ্টা করে। ভূগতিবিদ্যার পদ্ধতিসমূহ অন্য গ্রহ অন্বেষণেও ব্যবহৃত হয়।  সংক্ষিপ্ত বিবরণ ভূগতিবিদ্যা মূলত পৃথিবীব্যাপী চলমান বস্তুর প্রক্রিয়ার সাথে সংশ্লিষ্ট। শিলার গলন বা আকৃতি পরিবর্তন এবং চাপ ক্ষেত্রের ফলে এর প্রবাহের কারণে পৃথিবীর অভ্যন্তরে অপসরণ হয়ে থাকে।Turcotte, D. L. and G. Schubert (2014). "Geodynamics." চাপের বিস্তৃতি এবং বস্তুর ভৌত বৈশিষ্ট্য, বিশেষ করে চাপের শিথিলতার সময় পরিমাপের উপর ভিত্তি করে এই আকৃতি পরিবর্তন হতে পারে চ্যুত, স্থিতিস্থাপক, বা নমনীয়। শিলাসমূহ গাঠনিক ও মিশ্রণগতভাবে বিভিন্ন উপাদানের সমন্বয়ে গঠিত এবং পরিবর্তনশীল চাপের অধীন, ফলে নিকটবর্তী স্থান-সংক্রান্ত এবং সাময়িক নৈকট্যের মধ্যে বিভিন্ন ধরনের আকৃতি পরিবর্তন দেখতে পাওয়া যায়।Winters, J. D. (2001). "An introduction to igenous and metamorphic petrology." ভূত্বাত্ত্বিক সময় পরিমাপ ও দৈর্ঘ্যের ক্ষেত্রে ক্রমাগত মাঝারি পরিমাপ ও সম চাপ ক্ষেত্র ব্যবহার সুবিধাজনক।Newman, W. I. (2012). "Continuum Mechanics in the Earth Sciences."  তাপগতিবিজ্ঞান শিলার ভৌত বৈশিষ্ট্যসমূহ শিলা এবং গঠনের তাপগতিবিদ্যায় অবস্থার উপর নির্ভর করে চাপের হার ও প্রক্রিয়া নিয়ন্ত্রণ করে, যেমন ফলন শক্তি বা সান্দ্রতা। এই ক্ষেত্রে সবচেয়ে গুরুত্বপূর্ণ তাপগতি চলরাশি হল তাপমাত্রা এবং চাপ। উভয়ই গাঢ়ত্বের সঙ্গে বৃদ্ধি পায়, ফলে একটি প্রাথমিক ধারণা হল আকৃতি পরিবর্তনের প্রক্রিয়া গাঢ়ত্বের পরিপ্রেক্ষিতে বোঝা যায়। উচ্চ অশ্মমন্ডলে চ্যুত পরিবর্তন প্রায়ই হয়ে থাকে কারণ কম চাপে শিলাসমূহে অপেক্ষাকৃত কম ভঙ্গুর শক্তি থাকে, একই সময়ে কম তাপমাত্রা নমনীয় প্রবাহের সম্ভাবনা হ্রাস করে। ভঙ্গুর-প্রসারণীয় রূপান্তর অঞ্চলের পরে, প্রসারণীয় পরিবর্তন প্রভাব বিস্তার করে।  পৃথিবীর গতি পৃথিবীর চাপের পিছনে প্রধান বল প্রদানকারী হল রেডিওআইসোটোপের ক্ষয়, ঘর্ষণ ও অবশিষ্ট তাপের তাপ শক্তি।Hager, B. H. and R. W. Clayton (1989). "Constraints on the structure of mantle convection using seismic observations, flow models, and the geoid." Fluid Mechanics of Astrophysics and Geophysics 4.Stein, C. (1995). "Heat flow of the Earth." ভূপৃষ্ঠের শীতলীকরণ ও পৃথিবীতে তাপ উৎপাদন স্বল্প-সুস্থিত তাপের মাত্রা উত্তপ্ত অংশ থেকে তুলনামূলক শীতল অশ্মমন্ডলের সৃষ্টি করে।Dziewonski, A. M. and D. L. Anderson (1981). "Preliminary reference Earth model." Physics of the Earth and Planetary Interiors 25(4): 297-356.  তথ্যসূত্র  গ্রন্থপঞ্জী  বহিঃসংযোগ Geological Survey of Canada - Geodynamics Program Geodynamics Homepage - JPL/NASA NASA Planetary geodynamics Los Alamos National Laboratory–Geodynamics & National Security Computational Infrastructure for Geodynamics  বিষয়শ্রেণী:ভূপদার্থবিদ্যা বিষয়শ্রেণী:ভূগতিবিদ্যা বিষয়শ্রেণী:ভূগণিত বিষয়শ্রেণী:ভূ-পদার্থবিজ্ঞান বিষয়শ্রেণী:ভূত্বকীয় পাতগঠন প্রক্রিয়া
থাম্ব|যেসব রাষ্ট্রের রাজনীতিবিদ, সরকারি কর্মচারী অথবা নিকটব্যক্তিরা লিকে উল্লেখিত হয়েছিলো প্যারাডাইস পেপার্স হচ্ছে ১৩.৪ মিলিয়ন গোপন বৈদ্যুতিক নথির সংকলন বহিঃরাষ্ট্রীয় বিনিয়োগের ব্যাপারে যা ফাঁঁস করা হয় জার্মান রিপোর্টার ফ্রেদেরিক ওবারমাইয়ার ও বাস্তিয়ান ওবারমাইয়ারের কাছে, যারা সংবাদপত্র সাদ্দেউট্সচ্ জেইটুঙের। পত্রিকাটি তা সহপ্রদান করে ইন্টার্ন্যাশনাল কনসর্টিয়াম অফ ইনভেস্টিগেটিভ জর্নালিস্টস এর প্রতি, এবং ৩৮০ এরও অধিক সাংবাদিকদের একটি আন্তর্জালে। কিছু বিস্তারিত তথ্যকে জনপ্রকাশ করা হয় নভেম্বার ৫, ২০১৭ তে।  এই নথিগুলোর সূচনা ঘটে বহিঃরাষ্ট্রীয় যাদুবৃত্ত সদস্য অ্যাপলবাই, ব্যবসাসংঘ সেবা সরবরাহকারী এস্টেরা ও এশিয়াসিটি ট্রাস্ট এবং ১৯ টি কর আইনসীমানার মধ্যে বিদ্যমান ব্যবসায় নিবন্ধনব্যবস্থা থেকে। এগুলোর মধ্যে নাম আছে ১২০০০০ এরও বেশি ব্যক্তি ও ব্যবসাপ্রতিষ্ঠানের। তাদের মধ্যে আছে এআইজি, রাজপুত্র চার্লস, রানী এলিজাবেথ ২, কলম্বিয়ার প্রেসিডেন্ট জুয়ান ম্যানুয়েল স্যান্টোস এবং ইউএস ব্যবসা সচিব উইলবার রস। ১.৪ টেরাবাইট আকৃতির, এটা দ্বিতীয় কেবল ২০১৬ তে ফাস হওয়া পানামা পেপার্স এর কাছে, আকৃতিতে।  বিষয়শ্রেণী:২০১৭-এ আন্তর্জাতিক সম্পর্ক বিষয়শ্রেণী:দুর্নীতি বিষয়শ্রেণী:অনুসন্ধানী সাংবাদিকতা বিষয়শ্রেণী:সাইবার হামলা বিষয়শ্রেণী:প্যারাডাইস পেপার্স
পাটগ্রাম মহিলা ডিগ্রি কলেজ বাংলাদেশের লালমনিরহাট জেলার একটি উচ্চ শিক্ষা প্রতিষ্ঠান।  বর্তমান এই কলেজটিতে উচ্চ মাধ্যমিক ও স্রাতক (পাস) শ্রেণীতে শিক্ষা দান করা হয়।   অবস্থান  কলেজটি রংপুর বিভাগের লালমনিরহাট জেলার পাটগ্রাম উপজেলা সদর হতে উত্তর দিকে  ১ কিলোমিটার দুরে অবস্থিত।   ইতিহাস    পাটগ্রাম মহিলা ডিগ্রি কলেজ ১৯৯৭ সালে প্রতিষ্ঠিত হয় নারী শিক্ষার প্রসার ও উন্নয়নের লক্ষ্যে। প্রতিষ্ঠার আগে সীমান্তবর্তী পাটগ্রাম উপজেলায় নারীদের উচ্চশিক্ষার জন্য কোনো স্বতন্ত্র প্রতিষ্ঠান ছিল না। ফলে অনেক মেয়ে মাধ্যমিকের পর উচ্চশিক্ষা গ্রহণের সুযোগ থেকে বঞ্চিত হতো। স্থানীয় শিক্ষানুরাগী, সমাজসেবক ও শিক্ষকদের প্রচেষ্টায় কলেজটির যাত্রা শুরু হয়।    প্রথমে শুধুমাত্র উচ্চমাধ্যমিক (এইচএসসি) পর্যায়ে শিক্ষা চালু হয়। প্রতিষ্ঠাকালে শিক্ষার্থী সংখ্যা ছিল মাত্র ৯৮ জন। পরবর্তীতে শিক্ষার্থী সংখ্যা বাড়তে থাকে এবং ২০০৫ সালে কলেজে স্নাতক (পাস) কোর্স চালু করা হয়।    ২০১৬ সালে জাতীয় বিশ্ববিদ্যালয় থেকে রাষ্ট্রবিজ্ঞান, অর্থনীতি, ইতিহাস ও ব্যবস্থাপনায় অনার্স কোর্স খোলার অনুমোদন লাভ করে। এতে নারী শিক্ষার্থীদের জন্য উচ্চশিক্ষার নতুন সুযোগ সৃষ্টি হয়।    ২০০২ সালে উচ্চমাধ্যমিক এবং ২০২১ সালে স্নাতক (ডিগ্রি) পর্যায়ে প্রতিষ্ঠানটি এমপিওভুক্ত হয়। বর্তমানে কলেজে দেড় হাজারেরও বেশি শিক্ষার্থী অধ্যয়নরত এবং প্রায় ৬৪ জন শিক্ষক ও কর্মচারী কর্মরত আছেন।    প্রতিষ্ঠালগ্ন থেকেই কলেজটি মুক্তিযুদ্ধের চেতনা ও নারী শিক্ষার প্রসারে গুরুত্বপূর্ণ ভূমিকা রেখে আসছে। সীমান্তবর্তী এলাকায় নারী শিক্ষার উন্নয়নে এটি একটি অনন্য দৃষ্টান্ত হিসেবে স্বীকৃত।   অধ্যক্ষ  এম ওয়াজেদ আলী   মিজানুর রহমান নীলু    বিভাগসমূহ  উচ্চ মাধ্যমিক  বিজ্ঞান ব্যাবসায় শিক্ষা  মানবিক  স্রাতক (বিএ)     তথ্যসূত্র   বিষয়শ্রেণী:লালমনিরহাট জেলার মহাবিদ্যালয় বিষয়শ্রেণী:১৯৯৭-এ বাংলাদেশে প্রতিষ্ঠিত বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান